**BILJEŠKE UZ FINANCIJSKE IZVJEŠTAJE ZA RAZDOBLJE OD 01.01.2020. – 31.12.2020.**

**OSNOVNI PODACI O OBVEZNIKU PODNOŠENJA FINANCIJSKIH IZVJEŠTAJA:**

**NAZIV: OSNOVNA ŠKOLA SAMOBOR, STRAŽNIČKA 14, 10430 SAMOBOR**

**RKP: 14275 ŠIFRA ŠKOLE: 01-073-003 MB: 03102882 OIB:18880601256 RAZINA: 31**

**ODGOVORNA OSOBA: GORAN IVAN MATOŠ RAČUNOVOĐA: MARIJA MAGDALENA KARIN**

**KONTAKT: tel. 01/3360-314 fax: 01/3366-057 mail:** **ured@os-samobor.skole.hr**

**BILJEŠKE UZ OBRAZAC: PR-RAS**

1. **AOP 064 – TEKUĆE POMOĆI PRORAČUNSKIM KORISNICIMA IZ PRORAČUNA KOJI IM JE NADLEŽAN**

Tekuće pomoći proračunskim korisnicima iz proračuna koji im je nadležan, u iznosu od 12.454.791 kn odnose se na primitke od strane Ministarstva znanosti i obrazovanja za plaće i materijalna prava djelatnika, naknadu za nezapošljavanja osoba s invaliditetom, te taxi prijevoz, prehranu i didaktičku opremu za učenike s teškoćama u razvoju koji pohađaju specijalna odjeljenja koji su povećani s obzirom na povećanje koeficijenta za izračun plaće u odnosu na prethodnu godinu.

1. **AOP 065 – KAPITALNE POMOĆI PRORAČUNSKIM KORISNICIMA IZ PRORAČUNA KOJI IM JE NADLEŽAN**

Kapitalne pomoći proračunskim korisnicima iz proračuna koji im je nadležan, u iznosu od 58.751 kn odnose se na dodijeljena sredstva za nabavu laptopa/hibridnih računala za područne škole od strane Ministarstva znanosti i obrazovanja, te udžbenika.

1. **AOP 116 - OSTALI NESPOMENUTI PRIHODI**

Ostali nespomenuti prihodi odnose se na uplate za školsku prehranu i produženi boravak učenika, u odnosu na prošlu godinu u istom periodu kao ove godine prihodi su znatno manji zbog odvijanja nastave od kuće, smanjenja broja djece u skupinama produženog boravka temeljem mjera koje su donesene sukladno Koronavirusna bolesti, odnosno COVID – 19.

1. **AOP 128 – TEKUĆE DONACIJE**

Tekuće donacije su umanjene u odnosu na prošlu godinu zbog COVID – 19.

1. **AOP 129 – KAPITALNE DONACIJE**

Kapitalne donacije u odnosu na prošlu financijsku godinu ostvarene su ugovorom o donaciji prijenosnih računala od strane Algebre d.o.o.

1. **AOP 132 – PRIHOD IZ NADLEŽNOG PRORAČUNA ZA FINANCIRANJE RASHODA POSLOVANJA**

Prihod iz nadležnog proračuna za financiranje rashoda poslovanja znatno je veći u odnosu na isto razdoblje prethodne godine zbog opremanja školske kuhinje, povećanih rashoda koji se odnose na dezinfekcijska sredstva i zaštitne maske.

1. **AOP 133 – PRIHOD IZ NADLEŽNOG PRORAČUNA ZA FINANCIRANJE RASHODA ZA NABAVU NEFINANCIJSKE IMOVINE**

Prihod iz nadležnog proračuna za financiranje rashoda za nabavu nefinancijske imovine veći je u odnosu na prethodnu godinu zbog opremanja školske, te nabave računala za područne škole.

1. **AOP 151 – PLAĆE ZA REDOVAN RAD**

Plaće za redovan rad djelatnika uvećane su zbog povećanja koeficijenta za izračun plaće u odnosu na prethodnu godinu, te povećanja broja radnika tokom godine za razliku od prethodne godine na kraju izvještajnog razdoblja.

1. **AOP 153 – PLAĆE ZA PREKOVREMENI RAD**

Rashodi za plaće za prekovremeni rad financirane od strane Ministarstva znanosti i obrazovanja, te grada Samobora veći su u odnosu na prošlu godinu zbog velikog broja bolovanja djelatnika, izolacije djelatnika i slično te samim time potrebne zamjene tih djelatnika u određenom periodu.

1. **AOP 154 – PLAĆE ZA POSEBNE UVJETE RADA**

Plaće za posebne uvjete rada smanjene su u odnosu na prethodnu godinu zbog povremenog obavljanja rada od kuće sukladno mjerama za sprječavanje širenja virusa COVID - 19.

1. **AOP 155 – OSTALI RASHODI ZA ZAPOSLENE**

Ostali rashodi za zaposlene koji uključuju jubilarne nagrade, otpremninu, potpore za bolovanje duže od 90 dana, naknade za smrtni slučaj, naknade za rođenje djeteta, te isplata regrese za prethodnu i tekuću godinu u ovoj godini veći su u usporedbi s prošlom zbog većeg broja radnika koji su išli u mirovinu, povećanja iznosa regresa i božićnica.

1. **AOP 162 – SLUŽBENA PUTOVANJA**

Službena putovanja u većem dijelu su odgođena ili nisu organizirana s obzirom na bolest COVID - 19, te su zbog toga manji rashodi za službena putovanja u odnosu na prethodnu godinu.

1. **AOP 163 – NAKNADE ZA PRIJEVOZ, ZA RAD NA TERENU I ODVOJEN ŽIVOT**

Naknade za prijevoz u odnosu na prethodnu godinu su umanjeni s obzirom da se nastava odvijala od kuće zbog COVID – 19, te su djelatnici u tom periodu posao obavljali od kuće.

1. **AOP 164 – STRUČNO USAVRŠAVANJE ZAPOSLENIKA**

Stručno usavršavanje zaposlenika znatno je manje u odnosu na prethodnu godinu obzirom da su većem dijelom stručna usavršavanja zaposlenika odgođena ili nisu organizirana zbog mjera za suzbijanje širenja virusa COVID - 19.

1. **AOP 168 – MATERIJAL I SIROVINE**

Rashodi za materijal i sirovine najvećim dijelom se odnose na nabavu namirnica za školsku kuhinju koja je umanjena u odnosu na prošlu godinu s obzirom da u određenom periodu nije bilo nastave zbog COVID – 19, i smanjen je broj djece po grupama produženog boravka.

1. **AOP 177 – USLUGE PROMIDŽBE I INFORMIRANJA**

Usluge promidžbe i informiranja veće su u odnosu na prethodnu godinu, a nastale su zbog objave natječaja za odabir ravnatelja u Narodnim Novinama.

1. **AOP 181 – INTELEKTUALNE I OSOBNE USLUGE**

Intelektualne i osobne usluge su veće u odnosu na prošlu godinu zbog ugovora o djelu za obuku novog računovođe.

1. **AOP 183 – OSTALE USLUGE**

Ostale usluge najvećim dijelom se odnose usluge prijevoza učenika na izlete, natjecanja i slično obzirom na epidemiološke mjere tokom godine te usluge su znatno manje u usporedbi s prethodnom financijskom godinom jer su natjecanja, izleti i ostalo većim djelom odgođeni ili se nisu organizirali.

1. **AOP 190 – PRISTOJBE I NAKNADE**

Ponajvećim djelom pristojbe i naknade su umanjene u odnosu na prethodno razdoblje zbog smanjenja osnovice za izračun naknade za nezapošljavanje osoba sa invaliditetom.

1. **AOP 254 – NAKNADE GRAĐANIMA I KUĆANSTVIMA U NOVCU**

Naknade građanima i kućanstvima u novcu odnose se na podmirenje troškova prijevoza roditeljima koji prevoze djecu iz mjesta gdje nema autobusne linije, ove naknade su manje u usporedbi s prethodnom godinom obzirom na smanjenje broja učenika koji nemaju organiziran prijevoz do škole.

1. **AOP 255 - NAKNADE GRAĐANIMA I KUĆANSTVIMA U NARAVI**

Naknade građanima i kućanstvima u naravi uvećane su u odnosu na prethodnu godinu, a te naknade se odnose na knjige koje financira Ministarstvo znanosti i obrazovanja te predstavljaju radni karakter udžbenika.

1. **AOP 350 – LICENCE**

U ovoj godini za razliku od prethodne škola je nabavila licence za određene programe.

1. **AOP 362 – KOMUNIKACIJSKA OPREMA**

Komunikacijska oprema ove godine je nabavljena s obzirom da je telefonska linija škole bila u kvaru te je bila neophodna za daljnji rad djelatnika.

1. **AOP 367 – UREĐAJI, STROJEVI I OPREMA ZA OSTALE NAMJENE**

Uređaji, strojevi i oprema za ostale namjene veći su u usporedbi s prethodnom godinom u ovom razdoblju zbog opremanja školske kuhinje, odnosno nabave potrebnih uređaja i strojeva za nastavak rada školske kuhinje.

1. **AOP 375 – KNJIGE**

Knjige, odnosno udžbenici koji su financirani od strane Ministarstva znanosti i obrazovanja su u usporedbi s prethodnom godinom znatno manji zbog odluke o iskazivanju udžbenika te udžbenika radnog karaktera.

1. **AOP 666 – KAPITALNE POMOĆI IZ DRŽAVNOG PRORAČUNA PRORAČUNSKIM KORISNICIMA PRORAČUNA JLP(R)S**

Kapitalne pomoći iz državnog proračuna proračunskim korisnicima proračuna JLP(R)S umanjene su u odnosu na prethodnu godinu obzirom na odluku o financiranju udžbenika radnog karaktera.

**BILJEŠKE UZ OBRAZAC: BILANCA**

1. **AOP 140 – 157 POTRAŽIVANJE ZA PRIHODE POSLOVANJA**

U potraživanja za prihode poslovanja uključena su potraživanja za prihode od Ministarstva znanosti i obrazovanja za taxi prijevoz učenika sa poteškoćama u razvoju, potraživanja za uplate roditelja za školsku prehranu i produženi boravak, potraživanja za prihode od prodaje proizvoda i usluga, te potraživanja za prihode iz proračuna.

1. **AOP 231 – VLASTITI IZVORI**

Stanje vlastitih izvora na dan 31.12.2020. godine iznosi 21.012.668 kn.

1. **AOP 251 –IZVANBILANČNI ZAPISI – PASIVA**

Izvanbilančni zapisi su uvećani u odnosu na prethodnu godinu zbog prijenosa prava vlasništva od Ministarstva znanosti i obrazovanja u iznosu 511.560 kn koje se odnosi na opremu iz provedbe kurikularne reforme.

**BILJEŠKE UZ OBRAZAC: RAS-funkcijski**

1. **AOP 110 – OBRAZOVANJE**

Daje nam prikaz ukupnih rashoda za 2020. godinu, koji se odnose na osnovno obrazovanje i dodatne usluge u obrazovanju, te su ukupni rashodi neznatno veći u odnosu na prethodnu godinu.

**BILJEŠKE UZ OBRAZAC: P – VRIO**

1. **AOP 018 – PROMJENE U OBUJMU IMOVINE**

Promjene u obujmu imovine na analitičkom kontu 91512 evidentirane su u iznosu 3.098.040 kn koje se odnose na proizvedenu dugotrajnu imovinu, odnosno prijenos vlasništva nefinancijske imovine i to za rekonstrukciju i nadogradnju zgrade Osnovne škole Samobor u iznosu 2.596.279 kn i projektnu dokumentaciju u iznosu 128.750 kn, nabavu opreme za školsku kuhinju u iznosu 249.369 kn, dodatna ulaganja na zgradi područne škole Celine u iznosu 100.023 kn, te donacija interaktivne ploče od strane Zagrebačke županije.

**BILJEŠKE UZ OBRAZAC: OBVEZE**

Na početku izvještajnog razdoblja stanje obveza iznosilo je 1.087.681 kn AOP 001, a na kraju izvještajnog razdoblja ukupne obveze iznose 1.575.660 kn AOP 036.

AOP 091 Međusobne obveze proračunskih korisnika u iznosu 470.870 kn, a odnosi se na bolovanja djelatnika koje treba refundirati HZZO, te pomoćima od strane Ministarstva znanosti i obrazovanja koje se odnose na usluge prijevoza za učenike s teškoćama u razvoju i sredstva za nabavu udžbenika.

Škola nema obveza za ugovorene odnose pod točkom 1. i sudske sporove pod točkom 2.

Računovođa: Ravnatelj:

/Marija Magdalena Karin/ /Ivan Goran Matoš/